
Хоёр. Нийгмийн сүлжээнд хүүхдийн оролцоог зохицуулах тухай хуулийн төсөл батлагдан гарснаар иргэнд үүсэх зардлын тооцоо: 
2.1.Зардал үүсэх эсхийг нягтлах 
Гурав. Нийгмийн сүлжээнд хүүхдийн оролцоог зохицуулах тухай хуулийн төсөл батлагдан гарснаар хуулийн этгээдэд үүсэх зардлын тооцоо:
 3.1.Хуулийн этгээдийн гүйцэтгэх үүргийг тогтоох; 
3.2.Нэг бүрийн зардлыг тооцох; 
3.3.Тоон үзүүлэлтийг тооцох; 
3.4.Нийт зардлын дүнг тооцож гаргах; 
3.5.Хялбарчлах боломжийг шалгах; 
3.6.Нэмэлт зардлыг тооцох. 
Дөрөв. Нийгмийн сүлжээнд хүүхдийн оролцоог зохицуулах тухай хуулийн төсөл батлагдан гарснаар төрийн байгууллагад үүсэх зардлын тооцоо: 
4.1.Төрийн байгууллагад үүсэх зардал байгаа эсэхийг нягтлах, зардлыг тооцоолох.















ХУУЛЬ ТОГТООМЖИЙГ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦООНЫ ТАЙЛАН
Нэг. Ерөнхий мэдээлэл Хууль тогтоомжийн тухай хуулийн 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4- т заасан аргачлалын дагуу тодорхойлно” гэж заасны дагуу Нийгмийн сүлжээнд хүүхдийн оролцоог зохицуулах тухай хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд шинээр үүсэх болон нэмэгдэх зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ыг баримтлан зардлын тооцоог хийнэ. 
Нийгмийн сүлжээнд хүүхдийн оролцоог зохицуулах тухай хуулийн төсөл батлагдсанаар уг хуулийг хэрэгжүүлэх иргэн, хуулийн этгээд, төрийн байгууллагад үүсэх зардал, ачааллыг тооцож, үүнийг хялбарчлах, бууруулах талаар санал боловсруулахад энэхүү тайлангийн зорилго чиглэгдэх болно. Нийгмийн сүлжээнд хүүхдийн оролцоог зохицуулах тухай хуулийн төслийн зохицуулалтыг хууль санаачлагчаас хүлээн авч судлан үзэхэд хуулийн төсөл батлагдсанаар зардал тээгч гурван бүлэг этгээдээс зөвхөн хуулийн этгээдэд тодорхой төрлийн зардал үүсгэхээр байна. Энэ талаар цаашид дэлгэрүүлэн тооцох болно.
















ХОЁР. НИЙГМИЙН СҮЛЖЭЭНД ХҮҮХДИЙН ОРОЛЦООГ ЗОХИЦУУЛАХ ТУХАЙ ХУУЛИЙН ТӨСӨЛ БАТЛАГДСАНААР 
ИРГЭНД ҮҮСЭХ ЗАРДАЛ

Хуулийн төсөл батлагдсанаар иргэнд үүсэх зардлыг тооцоолохдоо Засгийн газрын 2015 оны 59 дүгээр тогтоолын дөрөвдүгээр хавсралтаар батлагдсан “Хуулийн төслийг дагалдан гарах зардлын тооцоо хийх аргачлал”-д дараах үе шатын дагуу хийхээр зохицуулсан болно. Үүнд:
  Иргэний гүйцэтгэх үүргийг тогтоох; 
 Цаг хугацаа болон гарч болох зардлыг тооцох; 
 Тоон үзүүлэлтийг тооцох; 
 Нэмэлт зардлыг тооцож гаргах; 
 Хялбарчлах боломжийг шалгах 
Дээрх бүх үе шат нь иргэнд дээрх хуулийн зохицуулалтаар шинээр бий болгож байгаа үүргийг хэрэгжүүлэхтэй холбогдон тухайн нэг иргэнээс зарцуулах хугацааг тогтоох үйл ажиллагааг хэрэгжүүлэхэд чиглэгддэг болно. 
Нийгмийн сүлжээнд хүүхдийн оролцоог зохицуулах тухай хуулийн төсөлд иргэнд үүрэг оногдуулсан, хамааралтай зохицуулалт тусгагдаагүй бөгөөд аргачлалд заасан дараагийн үе шатыг шалгах шаардлагагүй буюу иргэнд зардал үүсгээгүй байна.














ГУРАВ. НИЙГМИЙН СҮЛЖЭЭНД ХҮҮХДИЙН ОРОЛЦООГ ЗОХИЦУУЛАХ ТУХАЙ ХУУЛИЙН ТӨСЛИЙГ ДАГАЛДАН ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО

 Энэ хэсэгт Нийгмийн сүлжээнд хүүхдийн оролцоог зохицуулах тухай хуулийн төсөл батлагдсанаар хуулийн төслийн үйлчлэлд хамаарахаар заасан хуулийн этгээдүүдийн хувь уг хуулийн төслийг хэрэгжүүлэхтэй холбоотойгоор тэдэнд үүсэх зардлыг мөнгөн дүнгээр тооцоолон гаргана. 
Ийнхүү үүсэх зардлыг Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2 дугаар зүйлийн 2.1 дэх хэсэгт заасны дагуу дараах үе шаттайгаар тооцоолно. Үүнд:
  хуулийн этгээдийн гүйцэтгэх үүргийг тогтоох;
  нэг бүрийн зардлыг тооцох; 
 тоон үзүүлэлтийг тооцох; 
 нийт зардлын дүнг тооцож гаргах; 
 хялбарчлах боломжийг шалгах; 
 нэмэлт зардлыг тооцох.
3.1.ХУУЛИЙН ЭТГЭЭДИЙН ГҮЙЦЭТГЭХ ҮҮРГИЙГ ТОГТООХ:
 Нийгмийн сүлжээнд хүүхдийн оролцоог зохицуулах тухай хуулийн төслийн зохицуулалтыг судалж үзэхэд мөн хуулийн төслийн 10 дугаар зүйлд дараах зохицуулалт туссан байна. Үүнд:
10.1.1.мэдээллийн аюулгүй байдлыг хангасан технологи ашиглан хэрэглэгчийн насны бүлгийг баталгаажуулан бүртгэх;

10.1.2.нийгмийн сүлжээнд 13 насанд хүрээгүй хүүхдийг бүртгэхгүй байх;

10.1.3.нийгмийн сүлжээнд 13 буюу түүнээс дээш 16 нас хүрээгүй хүүхдийг баталгаажуулан бүртгэх;

10.1.4.нийгмийн сүлжээнд нийтэлсэн, түгээсэн, сурталчилсан хориотой агуулгыг ажлын 8 цагт багтаан устгах;

10.1.5.эрх бүхий байгууллагын мэдэгдэлд үндэслэн хүүхдэд хортой агуулгад 72 цагийн дотор хандалтыг хязгаарлах технологийн арга хэмжээ авах;

10.1.6.хиймэл оюун ашиглан бүтээсэн контентод "хиймэл оюун ашиглан бүтээсэн” гэх агуулгатай таних тэмдгийг харагдахуйц байдлаар байрлуулах;

10.1.7.энэ хуулийн 6.3-т заасан технологийн хамгаалалтын арга хэмжээг хэрэгжүүлэх;

10.1.8.нийгмийн сүлжээний үйлчилгээ эрхлэгчийн үүргийн хэрэгжилтийг хангахад шуурхай дэмжлэг үзүүлэх, хамтран ажиллах суурин төлөөлөгч, төлөөлөх байгууллага эсхүл албан ёсны харилцах нэгж томилж, Харилцаа холбооны зохицуулах хороонд бүртгүүлэх; 

10.1.9.хүүхдийн аюулгүй байдалтай холбоотой гомдол, мэдээлэл, эрсдэлийн асуудлыг шуурхай шийдвэрлэх зорилгоор эрх бүхий байгууллагатай шууд харилцах суваг нээх;

10.1.10.Монгол Улсын хэрэглэгчийн тоон мэдээлэл, гомдол шийдвэрлэлт, хүүхэд хамгааллын үйл ажиллагаанд ашиглаж буй технологийн шинэчлэлийн талаарх тайланг жил бүр Харилцаа холбооны зохицуулах хороонд хүргүүлэх.

Энэ нь одоо үйл ажиллагаа явуулж байгаа нийгмийн сүлжээний үйлчилгээ үзүүлэх чиг үүрэг бүхий тодорхой хуулийн этгээдийг зааж өгсөн байна. Иймд энэхүү үүргийг биелүүлэхтэй холбоотой үүсэх зардлыг аргачлалд заасан алхамын дагуу гүйцэтгэн тооцоолох болно.
3.2.НЭГ БҮРИЙН ЗАРДЛЫГ ТООЦОХ 
Энэ шатанд өмнөх шатанд тодорхойлсон хүн, хуулийн этгээдийн хүлээж буй үүрэг, түүнийг гүйцэтгэхэд нэг хуулийн этгээдээс зарцуулах мөнгөн зардлыг тооцоолон гаргана. Ингэхдээ дараах дарааллыг баримтална. Үүнд:

 Стандарт үйл ажиллагаа болон зарцуулах хугацааг тодорхойлохдоо Засгийн газрын 59 дүгээр тогтоолын дөрөвдүгээр хавсралтад заасан хугацааг болон програм хангамж хөгжүүлэгч байгууллагын ажилтантай  ярилцлага хийх замаар гарах үр дүнг харгалзан үзсэн болно. 
Иймд энэ үүргийн тухайд үүргийг нэг удаа хэрэгжүүлэх тул тухайн зардал нь хууль хэрэгжиж эхэлснээр нэг удаа гарах юм. 
Тухай үүргийн агуулгыг тогтоохдоо хүн, хуулийн этгээдийн хийгдэх ажиллагааг дор задлан тусгав.
Хүснэгт №1
	д/д
	Гүйцэтгэх үүрэг
	Үүргийн мэдээллийн агуулга
	Стандарт үйл ажиллагаа
	Зарцуулах хугацаа

	1
	Насны хязгаартай хэрэглэгчийн бүртгэл үүсгэхээс сэргийлэх
	Техналогийн шийдэл олох
	Холбогдох албан тушаалтнуудтай хамтран ажиллах
	1-2 сар

	
	
	Код бичих
	
	1 сар хүртэл

	
	
	Турших
	Туршилтын үйл ажиллагааг тодорхой хүрээнд явуулах
	1 сар хүртэл

	
	
	Шүүлтүүр нэмэх
	Хүүхэдтэй холбоотой мэдээ, мэдээлэл цуглуулахгүй байх шүүлтүүр нэмэх
	1 өдөр

	
	
	Флатформд мэдээлэл/цэс нэмэх
	Үйл ажиллагаандаа нэвтрүүлэх
	1 өдөр

	2
	Нийт хугацаа
	4 сар 2 өдөр



Ажлын хөлсийг тооцож гаргахдаа дундаж ажилтанд олгох сарын үндсэн цалинг Хөдөлмөрийн тухай хуульд заасан нэг ажилтны ажиллах цагийн горимоор тогтоосон хугацаанд хувааж ажлын хөлсийг өдөр, цаг, минутаар гаргав.
Үндэсний статистикийн хорооноос гаргасан судалгаагаар “2024 оны байдлаар 4 дүгээр улирлын байдлаар дундаж цалин 2.229.400 төгрөг болж өссөн байна.” гэж уг судалгаанд дурдсан байна. Ажиллах хугацааг Хөдөлмөрийн тухай хуулийн 13 дугаар зүйлийн 13.1-д заасан ажлын цагийг баримтлав.
Хүснэгт №2
	Ажлын хөлс = Үндсэн цалинг : Ажиллах хугацаа

	2,229,400 : 22 өдөр = 101,336.3 төгрөг /нэг өдрийн ажлын дундаж хөлс/



Дээрх үүргийг хэрэгжүүлэхэд нэг хуулийн этгээдэд үүсгэж байгаа зардлыг үйл ажиллагаанд зарцуулж буй хугацааг ажлын хөлсөөр үржүүлэх замаар тооцоолох юм.
	д/д
	Гүйцэтгэх үүрэг
	Үүргийн мэдээллийн агуулга
	Стандарт үйл ажиллагаа
	Зарцуулах хугацаа
	Ажлын хөлс
	Нэг бүрийн зардал

	1
	Насны хязгаартай хэрэглэгчийн бүртгэл үүсгэхээс сэргийлэх
	Техналогийн шийдэл олох
	Холбогдох албан тушаалтнуудтай хамтран ажиллах
	1-2 сар
	2,229,400
	2,229,400 - 4,458,800

	
	
	Код бичих
	
	1 сар хүртэл
	2,229,400
	2,229,400

	
	
	Турших
	Туршилтын үйл ажиллагааг тодорхой хүрээнд явуулах
	1 сар хүртэл
	2,229,400
	2,229,400

	
	
	Шүүлтүүр нэмэх
	Хүүхэдтэй холбоотой мэдээ, мэдээлэл цуглуулахгүй байх шүүлтүүр нэмэх
	1 өдөр
	101,336.3
	101,336

	
	
	Флатформд мэдээлэл/цэс нэмэх
	Үйл ажиллагаандаа нэвтрүүлэх
	1 өдөр
	101,336.3
	101,336

	2
	Нийт зардал
	9,120,272



3.3.ТООН ҮЗҮҮЛЭЛТИЙГ ТОГТООХ: 
Энэ үе шатанд өмнөх үе шатуудад тогтоосон үүргийг жилд хэдэн удаа гүйцэтгэх вэ гэдгийг хуанлийн нэг жилээр тооцоолон гаргах юм. 
Одоогоор нэг платформд тодорхой тооны хэдэн хэрэглэгч байгаа талаар тоон мэдээлэл байхгүй байх тул тоон үзүүлэлт тогтоох боломжгүй байна. 
Мөн энэ үүргийг хуулийн этгээд нэг л удаа гүйцэтгэснээр дуусгавар болох юм. Энэ үзүүлэлтийг гаргахын тулд тохиолдлын тоо болон давтамжийг  холбогдох статистик мэдээ ашиглан тодорхойлж гаргах бөгөөд тэдгээрийн үржвэрээр “тоон үзүүлэлт” нь илэрхийлэгдэх юм.
	ТОХИОЛДЛЫН ТОО х ДАВТАМЖ = ТООН ҮЗҮҮЛЭЛТ



Нэг этгээд Нийгмийн сүлжээнд хүүхдийн оролцоог зохицуулах тухай хуулийн төслийн дагуу хориглосон этгээдийг нэвтрүүлэхийг хориглосон үүргийг хэрэгжүүлэхтэй холбоотой гарах үйл ажиллагааны зардал 9,120,272 төгрөг байхаар тооцоолсон болно.
3.4. НИЙТ ЗАХИРГААНЫ ЗАРДЛЫН ДҮНГ ТООЦОЖ ГАРГАХ: 
Энэ үе шатанд өмнөх үе шатанд гаргасан үүргийн нийт зардлыг “тоон үзүүлэлт”-ээр үржүүлснээр гаргах юм.
	НЭГ БҮРИЙН ЗАХИРГААНЫ ЗАРДАЛ х ТООН ҮЗҮҮЛЭЛТ = НИЙТ ЗАРДАЛ



3.5.ХУВИЛБАРЫГ НЯГТАЛЖ, ХЯЛБАРЧЛАХ БОЛОМЖИЙН ТАЛААР: 
Нийгмийн сүлжээнд хүүхдийн оролцоог зохицуулах тухай хуулийн төслийн дагуу нэг этгээд өөрийн эрхэлж буй нийгмийн сүлжээнд тодорхой шүүлтүүр бүхий хуульд заасан хориглосон этгээдийг нэвтрүүлэхгүй байх арга хэмжээ авахаар заасан болно
Энэ үүргийг тухайн этгээд нэг удаа өөрийн платформд нэвтрүүлснээр дуусгавар болох тул зохицуулалтын хувилбарыг өөрчлөх болон хялбаршуулах шаардлагагүй буюу хуулийн төслөөр хэтрүүлсэн их үүрэг оногдуулаагүй байна. Иймд зардлыг бууруулах тодорхой саналгүй болно.
3.6.НЭМЭЛТ ЗАРДЛЫГ ТООЦОХ: 
Нийгмийн сүлжээнд хүүхдийн оролцоог зохицуулах тухай хуулийн төсөлд холбогдох этгээдээс хуульд заасан үүргийг биелүүлэхийн тулд зайлшгүй төлөхөөр хуулиар тогтоосон төлбөр хураамж, тоног төхөөрөмж, материал зэргийг нэмэлт зардал гэсэн ойлголтод хамруулж ойлгох бөгөөд нэмэлт зардал гархааргүй байна. 
ДӨРӨВ. НИЙГМИЙН СҮЛЖЭЭНД ХҮҮХДИЙН ОРОЛЦООГ ЗОХИЦУУЛАХ ТУХАЙ ХУУЛИЙН ТӨСЛИЙГ ДАГАЛДАН ТӨРИЙН БАЙГУУЛЛАГА БУЮУ УЛСЫН ТӨСӨВТ ҮҮСЭХ ЗАРДЛЫН ТООЦОО
Нийгмийн сүлжээнд хүүхдийн оролцоог зохицуулах тухай хуулийн төслийн 4 дүгээр бүлэг буюу “Нийгмийн сүлжээнд хүүхдийн оролцоо, аюулгүй байдлыг хангах талаар төрийн байгууллагын чиг үүрэг” бүлэгт төрийн зүгээс уг салбарт үзүүлэх баталгааг зааж өгсөн байна. Энэ хэсэгт болон хуулийн төслийн бусад хэсгүүдэд төр тодорхой чиг үүрэг хүлээсэн зохицуулалт байхгүй буюу хуулийн төслийн үзэл баримтлал, танилцуулгад дурдснаар төрийн оролцоог хамгийн бага түвшинд буюу холбогдох сайд өөрийн эрх үүргийн хэмжээнд захирамж гаргахаар төсөл нь боловсруулагдсан байна. Иймд хуулийн төсөл батлагдсантай холбоотойгоор төрийн аль ч байгууллага, төсөвт зардал үүсгэхээргүй байна.


---oOo---
Үүргийг гүйцэтгэхэд шаардагдах стандарт үйл ажиллагааг тодорхойлох


Стандарт үйл ажиллагаа тус бүрт зарцуулах хугацааг тодорхойлох


Ажлын хөлсийг тодорхойлох


